กลุ่มค้าปลีกไปต่อหลังคงภาษีมูลค่าเพิ่ม 7% โบรกฯชู CPALL-KAMART ขึ้น Top Picks
โบรกฯให้น้ำหนักลงทุนหุ้นในกลุ่มค้าปลีกมากกว่าตลาด หลังกรมสรรพากรคงจัดเก็บภาษีมูลค่าเพิ่มที่ 7% ต่ออีก 1 ปี พร้อมเข้าHigh Season ในครึ่งปีหลัง ชู CPALL-KAMART ขึ้น Top Picks
30 ก.ย. 2558

บล.เออีซี ระบุในบทวิเคราะห์ (30 ก.ย.) แนะนำหุ้นในกลุ่มค้าปลีก (Overweight) เนื่องจากได้รับอานิสงค์จากกรมสรรพากรคงจัดเก็บภาษีมูลค่าเพิ่มที่ 7% ต่ออีก 1 ปี (สิ้นสุด 30 ก.ย.59) เพื่อสนับสนุนให้ประชาชนมีกำลังซื้อและใช้จ่ายเพิ่มขึ้น ซึ่งเมื่อบวกกับ ช่วง High Season ในครึ่งปีหลังของธุรกิจค้าปลีกจึงคงเลือกบริษัท ซีพี ออลล์ จำกัด (มหาชน) หรือ CPALL (ราคาเป้าหมาย 53 บาท) และบริษัท คาร์มาร์ท จำกัด (มหาชน) หรือ KAMART (ราคาเป้าหมาย 8 บาท) เป็น Top Picks กลุ่มฯ